Novak die topgekeurde speler op WimbledonSerwië se Novak Djokovic. (Foto: Will Oliver/Pool Photo via AP) Ondanks die feit dat Novak Djokovic onlangs sy status as die wêreld se voorste manspeler aan Daniil Medvedev afgestaan het, sal hy steeds as die topgekeurde speler op Wimbledon afslaan. Medvedev sal egter nie deel van die aksie wees nie omdat organiseerders van die ikoniese grasbaantoernooi besluit het om spelers van Rusland en Belarus se deelname te verbied. Die ATP- en WTA-beheerliggaam het in reaksie hierop Wimbledon van sy toernooistatus gestroop en geen ranglyspunte sal dus op die spel wees nie. Dit beteken dat Djokovic dalk nog verder op die ranglys kan afsak, selfs al sou hy die toernooi wen. Rafael Nadal is tweede gekeur en die Spanjaard sal oorgehaal wees om nóg ’n groot toernooi te wen, voetbesering en al. Anders as in die Franse Ope waar die loting bepaal het dat Djokovic en Nadal reeds in die kwarteindstryd teen mekaar kragte gemeet het, sal die twee tennisreuse eers in die eindstryd op Wimbledon teen mekaar speel – as hulle so ver sou vorder. Die belowende Carlos Alcaraz is vyfde gekeur. Die jong ster het al vantevore gesê dat ’n groot titel binne sy bereik is. “Ek sal beter moet speel, maar ek dink nie ek is te ver van ’n Grand Slam-halfeindstryd of -titel nie. Ek het beslis die selfvertroue en vermoë om dit te bereik,” het die 19-jarige speler gesê. In die vroueafdeling is Iga Swiatek (Franse Ope-wenner) die topgekeurde speler, terwyl Brittanje se Emma Raducanu tiende gekeur is. Mans: Vroue: